512 T. THORELL 



breviorem) levissime arcuato-convexus, proclivis; altitudo clypei, 

 qui non plane directus est sed praerupte proclivis, paene aeque 

 magna atque spatium inter oculos medios anticos et posticos. 

 Setis longioribus acuminatis sub-erectis non crassis minus dense 

 conspersus est cephalothorax, setisque ejusmodi 7 in clypeo mu- 

 nite. Oculi parvi; laterales antici paullo modo majores sunt 

 quam medii antici; oculi laterales postici mediis posticis vix vel 

 parum majores sunt. Oculorum series antica modice sursum cur- 

 vata, postica leviter recurva; oculi medii aream occupant postice 

 paullo latiorem quam antice , aeque longam atque latam antice. 

 Spatium inter oculos binos laterales evidenter minus est quam 

 spatium inter medios anticos et posticos; oculi medii antici modo 

 paullulo longius a lateralibus anticis quam inter se remoti sunt: 

 oculi medii postici quoque paullulo longius a lateralibus posticis 

 quam inter se distant. Sternum ovato-cordiforme , pubescens. 

 Mandibulae non directae sed paullo prominentes videntur; sub- 

 conicae sunt, tibiis anticis paullo angustiores, dimidio longiores 

 quam latiores basi, in dorso leviter convexae et setis nonnullis 

 sparsae. Palpi setosi, non aculeati. Pedes anteriores longi (1.* 

 paris cephalothorace 5.plo longiores), modice robusti; femora 

 I.* paris unum alter umve aculeum valde gracilem supra habent, 

 metatarsi 4 anteriores subter paribus 6 aculeorum sat longorum 

 armati sunt, tibiae l. 1 paris subter 4-1-3 vel 4 + 2 aculeos, 

 2. 1 vero paris modo 2 + 1 vel 1 + 1 (sive 2.) aculeos habent 

 (an ita semper?) ; praeterea vix aculeati sunt pedes, qui pilis cras- 

 sioribus et setis sat dense conspersi sunt. Abdomen paullo lon- 

 gius quam latius, pentagono-rhomboide , antice satis anguste ro- 

 tundato-truncatum , turn posteriora versus usque paullo pone me- 

 dium lateribus levissime rotundatis sensim dilatatum, deinde ad 

 anum lateribus paullo fortius rotundatis angustatum, hac parte 

 postica satis abrupte declivi ; anguli laterales rotundati sunt , tu- 

 bercula non formantes; supra abdomen eodem modo ac cephalo- 

 thorax setosum est. Ante rimani genitalem annulus parvus tenuis, 

 trans versus, ellipticus, posteriora versus ut impressio angusta 

 obsoleta continuatus vulvam formare videtur (exemplum sin- 

 gulum a me visum tamen fortasse non piene adultum est). 



